หลังจากทานยาสองชนิดนี้คู่กันค่ะ​ มือสั่น, ตาแห้งตาเบลอค่ะ​ เป็นผลข้างเคียง​ของ​ยามั้ยคะ มีอาการมาประมาน5วันค่ะ
สวัสดีค่ะ จากการสืบค้นของแพทย์ การใช้ยาสองตัวนี้ร่วมกัน อาจทำให้การกำจัดยาของยา etoricoxib ลดลงจนคั่งในร่างกายมากขึ้นได้แต่อาการดังกล่าวมานั้นอาจเกิดจากผลข้างเคียงของยา Orphenadrine Citrate ที่ทำให้มีตาเบลอ ปากแห้ง มือสั่น ปัสสาวะไม่ออก หัวใจเต้นเร็วได้ค่ะ ส่วนผลข้างเคียงของยา etoricoxib นั้นอาจจะมีเรื่องของ คลื่นไส้ อาเจียน แสบร้อนกลางอก ท้องเสีย เวียนศีรษะได้ซึ่งไม่ตรงกับอาการที่กล่าวมาแนะนำหยุดยาทั้ง 2 ชนิดไปก่อน หากไม่มีข้อบ่งชี้ในการใช้ยาแล้ว และกลับไปปรึกษาแพทย์ที่จ่ายยามาอีกครั้งค่ะ